 Ezikiel 13  Okwu Jehova wee ruo m ntị ọzọ, sị:Nwa nke mmadụ, buo amụma banyere ndị amụma Izrel, bụ ndị na-ebu amụma, sịkwa ndị na-echepụta ihe ha na-ebu namụma, Nụrụnụ okwu Jehova.Nke a bụ ihe Ọkaakaa Onyenwe anyị Jehova kwuru: Ahụhụ ga-adịrị ndị amụma nzuzu, ndị na-agbaso mmụọ nke ha, mgbe ọ na-adịghị ihe ọ bụla ha hụrụ!Ndị amụma gị dị ka nkịta ọhịa ndị nọ nebe a lara niyi, gị Izrel.Unu agaghị eguzo nebe mgbidi dara ada ịlụ agha, unu agaghịkwa eji nkume wuo mgbidi nihi ụlọ Izrel, iji kwụsie ike nagha nụbọchị Jehova.Ha ahụwo ihe na-abụghị eziokwu nọhụụ, afa ha gbakwara bụ ụgha, ha na-asị, Nke a bụ ihe Jehova kwuru, mgbe ọ na-abụghị Jehova dunyere ha, ha echerewokwa ka ihe ha kwuru mezuo.Ọ bụghị ọhụụ na-abụghị eziokwu ka unu hụrụ, ọ bụghịkwa ụgha unu jụtara nase ka unu kwuworo, mgbe unu na-asị, Nke a bụ ihe Jehova kwuru, mgbe mụ onwe m na-ekwughị ihe ọ bụla?Ya mere, nke a bụ ihe Ọkaakaa Onyenwe anyị Jehova kwuru: Ebe ọ bụ na unu ekwuwo ihe na-abụghị eziokwu, unu ahụwokwa ụgha nọhụụ, nihi ya, m na-emegide unu, ka Ọkaakaa Onyenwe anyị Jehova kwuru.Aka m na-emegidekwa ndị amụma na-ahụ ihe na-abụghị eziokwu nọhụụ nakwa ndị na-agba afa ụgha. Ha agaghị anọgide netiti ndị m bụ ndị na-akpachi anya, a gaghịkwa edenye aha ha nakwụkwọ e debara aha ụlọ Izrel, ha agaghịkwa abata nala Izrel; unu ga-amarakwa na mụ onwe m bụ Ọkaakaa Onyenwe unu bụ Jehova,nihi na, nezie, ha eduhiewo ndị m, na-asị, Udo dị! mgbe udo na-adịghị, e nwekwara onye na-ewu ahụ ụlọ, ma nefu ka ndị na-ete ya nzụ na-ete ya.Gwa ndị na-ete ya nzụ na ọ ga-ada. Oké mmiri ozuzo ga-ezorịrị, gị akụ mmiri ígwé, ị ga-adakwa, oké ifufe ga-emekwa ka ọ gbawaa.Lee! mgbidi ahụ ga-adarịrị. Ọ bụ na a gaghị asị unu, Olee ihe ahụ unu tere ya?Ya mere, nke a bụ ihe Ọkaakaa Onyenwe anyị Jehova kwuru, M ga-eji ọnụma m mee ka oké ifufe fee, niwe m ka oké mmiri ozuzo ga-ezo, nọnụma m ka akụ mmiri ígwé ga-ada iji weta mkpochapụ.M ga-akwatukwa mgbidi ahụ unu tere nzụ, meekwa ka ọ daruo ala, a ga-ekpughekwa ntọala ya. Obodo ahụ ga-adarịrị, unu ga-alakwa niyi nime ya; unu ga-amarakwa na mụ onwe m bụ Jehova.M ga-awụsakwa mgbidi ahụ na ndị tere ya nzụ ọnụma m dum, m ga-asịkwa unu: Mgbidi ahụ adịkwaghị, ndị tere ya nzụ anọkwaghị,bụ ndị amụma Izrel, ndị na-eburu Jeruselem amụma nakwa ndị na-ahụrụ ya ọhụụ udo, mgbe udo na-adịghị, ka Ọkaakaa Onyenwe anyị Jehova kwuru.Ma gị onwe gị, nwa nke mmadụ, chee ndị inyom nke ndị gị ihu, bụ ndị na-echepụta ihe ha na-ebu namụma, buokwa amụma ihe a ga-eme ha.Sị ha, Nke a bụ ihe Ọkaakaa Onyenwe anyị Jehova kwuru: Ahụhụ ga-adịrị ndị inyom na-adụrụ mmadụ niile ihe ha na-ekpunye nikpere aka, ndị inyom na-eme ákwà mkpuchi isi maka otú ọ bụla mmadụ hà iji chụọ nta mkpụrụ obi! Ọ bụ mkpụrụ obi nke ndị m ka unu bụ ndị inyom na-achụ nta ha ma na-edebe mkpụrụ obi unu ndụ?Ùnu ga-eme ka m bụrụ onye rụrụ arụ nanya ndị m iji nweta ọka bali juru ọbụ aka ole na ole nakwa ibé achịcha ole na ole, iji gbuo mkpụrụ obi na-ekwesịghị ịnwụ nakwa iji chebe mkpụrụ obi na-ekwesịghị ịdị ndụ site nụgha unu ghaara ndị m, ndị na-aṅa ntị nokwu ụgha?Ya mere, nke a bụ ihe Ọkaakaa Onyenwe anyị Jehova kwuru, Lee, m ga-eme ihe unu bụ ndị inyom gba naka ihe, nke unu ji na-achụ nta mkpụrụ obi dị ka à ga-asị na ha bụ anụ ufe, m ga-adọkapụkwa ha naka unu ma tọhapụ mkpụrụ obi ndị ahụ unu na-achụ nta ha, bụ mkpụrụ obi ndị dị unu ka à ga-asị na ha bụ anụ ufe.M ga-adọkapụkwa ákwà mkpuchi unu ma napụta ndị m naka unu, ha agakwaghị anọ naka unu dị ka ndị a chụtara ná nta; unu ga-amarakwa na mụ onwe m bụ Jehova.Ebe ọ bụ na unu ji okwu ụgha mee ka obi onye ezi omume nọrọ ná mwute, mgbe mụ onwe m na-emeghị ka o nwee ihe mgbu, ebe unu mekwara ka aka onye ajọ omume dị ike ka o wee ghara ịhapụ ụzọ ajọ omume ya ka e wee debe ya ndụ,ya mere, unu ndị inyom agaghị anọgide na-ahụ ihe na-abụghị eziokwu nọhụụ, unu agakwaghị agba afa ọzọ; m ga-anapụtakwa ndị m naka unu, unu ga-amarakwa na mụ onwe m bụ Jehova. 